ציטוט: "מוזיקה של באך מביאה לשיאים של נצח"
היום למדתי מאמר שפרסם המשגיח הרב שלמה וולבה זצ"ל על גבי כתב עת "המעין" בשנת תשכ"ו (http://hebrewbooks.org/pdfpager.aspx?req=29639&st=&pgnum=13&hilite=), ובו הוא מסביר באריכות את האופן שבו שנות לימודיו של תלמיד בישיבה מכינות אותו לכהן כרב קהילה בבגרותו, זהו בעיניי מאמר מעניין מאוד.
כשהרב וולבה מסביר מה המשמעות לחיות על כל צעד ושעל עפ"י ההלכה הוא כותב כך "הדברים היפים ביותר שאנחנו שומעים, אפילו מוזיקה של באך, מצליחים להעלות אותנו לשיאים של נצח רק לזמן קצר, ברם ההרגשה הזאת של נצח אינה מלווה אותנו בחיי יום-יום האפורים."
האם אתם מכירים משגיח באחת הישיבות כיום שידגים הנאה רוחנית חולפת באמצעות מוזיקה של באך? חוששני שהתשובה שלילית. אני סבור שהיכולת של הרב וולבה להשתמש בדוגמאות מהעולם החיצוני ואפילו לשבח אותם, ויחד עם זאת להסביר שהתורה גדולה עוד יותר היא דבר נפלא.
"הבל הבלים אמר קהלת הכל הבל " וחז"ל אומרים שאחר שיאמר את זה אין בכך ראייה כי אסף שתי פרוטות בימיו ..אבל שלמה המלך שידע מה זה עולם הזה יכול לומר שהכל הבל.
גדלנו בבית שהכל גדול.. היום החינוך שאם אתה רוצה לחנך לתורה אתה צריך לאפס את הכל.. ולחנך שהשאר אפס, המדע הוא אפס, אידאל אחר הוא אפס, האחר ממך הוא אפס.. נו.. אז מה נשאר? רק תורה, והתורה נשארה כשריד אחרון.. ואם הכל אפס אז כמה התורה שווה? שני ס"מ.
אבל שמדע.. זה גיוואלדיק וחכמה זה גיוואלדיק ויש אנשים חכמים בכל העולם.. אבל לתורה זה לא מגיע, לא מתחיל להגיע, וככה אתה מחנך לתורה גדולה, זה לא תורה שגדולה בשתי פרוטות, אלא זה תורה שגדולה מכל החכמות וכל חכמה היא נפלאה אבל התורה היא יותר נפלאה וגדולה זה חינוך לתורה שהכל גדול.
נזכרתי שפרופסור קירשנבוים הושפע מאוד מהרב וולבה ועפ"י עדות בנו היה הוגה הרבה בספרו של הרב וולבה "עלי שור".
אני שמעתי פעם ממשהו שבא מבית "בני ברקי"
שלא מכניסים את ספריו לבית..
רק לשמוע ועדים שלו בנושא שידוכים .ולראות בבואה מרוח הדברים שעולה בדברי המשגיח..
אני מסכים אתך ואתה 100% צודק שאין היום כמעט ראש ישיבה אחד שהיה אומר את זה.
אני לא מצפה שראשי הישיבות והמשגיחים ידבר היום עם תלמידים על יצירותיו של באך, אבל אני בהחלט מצפה שכשהם מדברים עם התלמידים על ניסיונות ההווה הם ינקטו באותה גישה. במקום לומר שכל מה שיש בחוץ הוא נורא ואיום והבל הבלים, הם צריכים לומר לתלמידים שלהם שאמנם יש בחוץ דברים בעלי ערך אבל שום דבר לא ישווה למה שיש לישיבה ולתורה להציע.
אני משוכנע שגם על הבחורים היום, הדברים הללו ישפיעו הרבה יותר.
יש שמשתמשים בדוגמאות מן העולם החיצון בכדי להמחיש את גדולת התורה, ויש שימצאו באותן דוגמאות עצמן, את האישור העצמי להערצתם הילדותית והנחיתית כלפי כל מה שמחוץ לעולמה של תורה. ויחי ההבדל.
כמה חד, ככה קולע.
לפי עניות דעתי איש לא אומר שמדע וחכמה הם אפס מוחלט, שהרי מי לא שמע רבנים ודרשנים מצטטים את "חכמה בגוים תאמין" ומי לא משתמש במדעים לרפואה וכדומה וכיוצא בזה, אלא מה שאומרים שכל זה כאין וכאפס מול התורה הק' גם מצד קדושתה העצמית וגם מצד שכל החכמות כלולות בה באופן נסתר ונפלא.
ואכן מי שמחנך לכך שהכל הבל, ולהיות ירקן במחנה יהודה ולהיות רופא מנתח בשערי צדק זה היינו הך עושה טעות כלפי האמת, וילדים מרגישים בשקר מאד מהר.
הבעיה לא מתחילה בכך שאין שום משגיח שיכול לדבר כך, אלא שאין שום נער שמתמודד עם תשוקות ומאוויים לשמיעת מוזיקה של באך.
תשמיע לבחור ממוצע מוזיקה של באך, הוא יכבה אותה אחרי חצי דקה.
אל מול עולם התאוות, הגירויים וההנאות של העולם כיום, אין שום משגיח שיכול להתנסות בהם ואז לדבר עליהם מתוך נסיון. ואגלה לך סוד: גם אם היה זה, זה לא היה עוזר.
זה לא השיאים אליהם הביאה מוזיקה של ווגנר?
בדור הקודם זה היה "האייפון"
לא זרק סיסמאות של "תיירה" שלא מחנכות לתיירה אלא רק מוסיפים לבחור אוצר מילים.
כמה משגיחים אתה מכיר שידברו עם בחורים בשדוכים על סוגיית היופי של הבחורה .לא עם ארסנל של ציטטות הבל הבלים ..יצר הרע..אלא יבינו שזה טבעי שבחורים מתאתגרים עם זה ויהיו מספיק מכילים כדי לחנך ולדבר על הדברים עצמם?
זה ההבדל בין מחנך.לבין מי שהוא רק נושא משרה.
לצערינו היום חלק ניכר מאלה שמוגדרים אנשי חינוך אין כל קשר בינם לחינוך..ולפעמים גם לתורה.
ובינינו-לא היה עדיף שחלק יתחברו גם לבאך-במקום רק לראות משחקי ספורט בפיצוציות?
כמה רואים משחקי ספורט בפיצוציות ?
אחד מאלף ?
בית > פורומים > אקטואליה וחדשות >	 בחדרי חרדים >	 ציטוט: "מוזיקה של באך מביאה לשיאים של נצח"